ZAPISNIK SA SASTANKA TIMA ZA KVALITETU ODRŽANOG 
5. LISTOPADA 2026. U 12:00 SATI

Prisutni: I. Šibenik, G. Bosnić, J. Cvrković, A. B. Pajić, S. Galić, A. Horvat, D. Merli-Mitrović, D. Zovko, A. Matić, I. Radić, I. Ćorić, I. Vrselja.
Odsutni: A. Krajinović, B. Lasić, M. Levanić, I. Vuković.

Ravnatelj I. Šibenik sazvao Tim za kvalitetu te predložio sljedeći
dnevni red:
1. Nove ideje za razvoj škole (prijedlozi za unaprjeđenje kvalitete rada, školskog okruženja i suradnje s lokalnom zajednicom)
2. Organizacija rada i nastave u školi (osvrt na postojeću organizaciju te prijedlozi za poboljšanje nastave i suradnje)
3. Zajedničko stvaranje ideja (brainstorming)
4. Projekti (pregled aktualnih i planiranih projekata te dogovor o prioritetima, zaduženjima i rokovima)
5. Razno
Predloženi dnevni red jednoglasno usvojen.
Ad.1) Ravnatelj I. Šibenik predložio i potaknuo članove Tima na napredovanje u viša zvanja.
Nove predložene ideje: uređenje i oslikavanje učionica, uređenje hodnika škole, novi školski kutak za učenike u potkrovlju škole.
Ad.2) Ravnatelj I. Šibenik napomenuo članovima kako treba odlaske učenika na toalet nadzirati i koristiti minimalno puštanje učenika. Napomenuo kako je u izradi novi plan dežurstva za učitelje.
Ad.3) Zajedničko osmišljavanje inovativnih ideja za uređenje škole.
Ad.4) Ravnatelj I. Šibenik iznio novi idejni plan izgradnje toplog prolaza između dviju škola sa kuhinjom i blagavaonom. Učiteljica D. Merli – Mitrović iznijela napisani projekt uređenja školskog igrališta koji se planira aplicirati na natječaj Ministarstva turizma i sporta.
Ravnatelj potaknuo članove Tima na uključivanje i prijavu Erasmus+ projekata.
Učiteljica S. Galić iznijela mogućnost prijave na novi natječaj Hrvatske elektroprivrede pod nazivom: „Za naše male genijalce“.

